
RUTTOPUISTO


On kesäkuun ensimmäinen, kun ilta hiipii Helsinkiin.


Kävelen reippain askelin, oikaisen puiston poikki.


Aurinko siivilöi tammien ja lehmusten kirjavat aallot,


kun lohkohedelmät kieppuvat maahan lempeän tuulen mielivallassa.


Hetken kauneus hidastuu ja uurtuu vahvana muistini kaarnaan.


Siihen runkoon, joka vielä vahvana sykkii ja kukoistaa elämää.


Siihen runkoon, joka kerran kaatuu, maatuu, kasvattaa uusia puita.










ENSISUUDELMA


sateen hiljainen ropina


alkusyksyn viileä yö


kynttilät kuistilla


tuikkivat hiljaa tultaan


mikäs meidän on istuessa


ihan vaan kahdestaan


ukkoslinnun iltalaulun aikaan


ollaan aivan hiljaa


katsot minua kuin kysyen


silmissäni vastaus jo hehkuu


hentoinen on sydämen ääni


niin pieni, hiljainen


ettei sitä helpolla kuule


pysähtyy hellästi aika


kätesi nostat rinnalleni


tässä pimeydessä


sinä loistat










SALATTU


Sinä päivänä revontulet loimusivat keskikesän taivaalla


Ja meri velloi levotonna vaikka ilma oli sees


Sinä yönä laskimme tähtiä kuin tulisia kepiniskuja


Yksi kerrallaan, kunnes katosit tyhjyyteen










VUOTEELLA


Valkean ruusun tuoksu.


Valkean ruusun tuoksu!


Mitä muuta kaipaisinkaan vuoteelleni


kuin kuulasta ruusun nuppua


joka aukeaa onnenkyynelistä


kun autuus vaikeroi meissä


ja himo yhtyy rakkauteen


Mutta olet jonkun toisen


tai ainakin joskus tunsit niin


ja tiedän että kyyneleesi


eivät ole onnesta tehty










ENSIASKELEET


Ovat rakkauden askeleet ensimmäiset


Kuin taaperrusta pienokaisen


Horjuvat, arvaamattomat ovat liikkeensä sen


Riemua ja vaaroja täynnä










PÄISTIKKAA


Käyvät järki ja tunne kahta rataa


rataa niin erilaista


Toinen kuin ratakiskot


toinen kuin vuoristorata

